भोजपुर में भी ऑर्केस्ट्रा की दो लेडी डांसरों में प्यार, पढ़िए ऐसे रिश्तों की कहानी...
Bihar Guardians afraid of daughters' friends after many cases of same sex marriage of girls बिहार में अचानक से लड़कियों से लड़कियों के लव अफेयर का ट्रेंड बढ़ा है। कहीं भाभी ननद तो कहीं हॉस्टल में साथ रह रहीं लड़कियां आपस में शादी कर रही हैं। इस बार संडे स्टोरी में पढ़िए बिहार में लड़कियों से लड़कियों की शादी के नए ट्रेंड की पूरी कहानी
रीना (बदला हुआ नाम) को बचपन की सहेली दीपा (बदला हुआ नाम) से 17 साल की उम्र में प्यार हो गया। पहले दोस्त की तरह थी, अब पति-पत्नी की तरह एक साथ रहना चाहती हैं। दोनों के परिवार वालों के लिए बेटी की सहेली सबसे बड़ी टेंशन बन गई हैं।
समाज के डर से दोनों के परिवार वाले शहर छोड़ने को तैयार हैं। रीना की मां बेटी को लेकर दिल्ली में है, जबकि दीपा मुजफ्फरपुर में है। प्रेमी-प्रेमिका की तरह दूर रहने के बाद भी दोनों शादी की जिद कर रही हैं।
बिहार में अचानक से लड़कियों से लड़कियों के लव अफेयर का ट्रेंड बढ़ा है। कहीं भाभी ननद तो कहीं हॉस्टल में साथ रह रहीं लड़कियां आपस में शादी कर रही हैं। इस बार संडे स्टोरी में पढ़िए बिहार में लड़कियों से लड़कियों की शादी के नए ट्रेंड की पूरी कहानी…
दोनों 3 साल से एक आर्केस्ट्रा में डांसर का काम कर रही थीं। डांस करने और साथ रहने से दोनों में एक दूसरे के प्रति अट्रैक्शन बढ़ा और दोनों ने पति-पत्नी की तरह साथ रहने की कसम खा ली। दोनों ने बक्सर के डुमराव अनुमंडलीय कोर्ट में समलैंगिक बताकर कोर्ट मैरिज किया, इसके बाद बांके बिहारी मंदिर में जाकर जयमाला पहनाकर सात फेरे ले लिए।
अनीशा पति की तरह पैंट शर्ट में थी जबकि पायल शूट पहनकर पत्नी बनी। अनीशा के परिवार वालों को आपत्ति नहीं थी, लेकिन पायल के घर वालों ने इसका विरोध किया। हालांकि कानूनी मान्यता के कारण कोई इस शादी में बाधा नहीं बना। दोनों इस शादी से काफी खुश हैं।
ननद की मांग में भाभी ने सिंदूर भर दिया। भाभी सुकला देवी अपनी ननद 18 साल की सोनी के प्यार में इस कदर पागल हुई कि लड़का बनने को तैयार हो गई। ननद ने रोक दिया तो लड़का वाला फील देने के लिए वह पैंट शर्ट पहनने लगी और बाल तक कटवा लिए। घर वालों ने शादी का विरोध किया और ननद को दूर कर दिया तो वह न्याय के लिए थाना पर चली गई। दोनों 6 माह से शादी के बाद पति पत्नी की तरह एक साथ रह रहे थे जबकि सुकला का पति प्रमोद अलग कमरे में सोता था। सुकला ने तो बताया कि दोनों आपस में पति पत्नी की तरह संतुष्ट हैं। दोनों में फिजिकल रिलेशन भी पति-पत्नी की तरह था।
दो लड़कियों के फिजिकल रिलेशन में मर्डर 
पटना के दानापुर में दो लड़कियों के समलैंगिक संबंध में मर्डर तक हो गया है। रानी लड़कों की तरह बाल कटवाकर जींस टॉप पहनती थी। रानी से उसका लव अफेयर था। इलाज के दौरान 3 साल पहले रानी की मुलाकात निशु से एक अस्पताल में हुई थी। दोनों में ऐसा अट्रैक्शन हुआ कि दोनों पति-पत्नी की तरह रहने की कसम खा लिए। दो लड़कियों के लव अफेयर का खुलासा निशु के पति पवन राम के मर्डर से हुआ। मर्डर के लिए सुपारी रानी उर्फ बबली ने दिया था।
पुलिस ने जब रानी के मोबाइल की पड़ताल की तो वह भी दंग रह गई। पवन राम की पत्नी निशु के साथ उसकी तस्वीरें चौंकाने वाली थीं। रानी ने पुलिस को बताया कि वह निशु के साथ आराम से रहने के लिए शादी का निर्णय ली थी। दोनों के समलैंगिक संबंध का पवन विरोध करता था।
निशु को पाने के लिए रानी से उसके पति पवन से भी संबंध बनाए, लेकिन इसके बाद भी पवन लगातार विरोध करता रहा। रानी ने निशु को पाने के लिए पवन की एक लाख की सुपारी दे दी। घटना के बाद रानी और मर्डर करने वाले सहयोगी जेल में हैं।
दोनों पटना एसएसपी कार्यालय पहुंची और बोला कि वह एक दूसरे से अलग नहीं रह सकती हैं, वह जीवन भर साथ रहना चाहती हैं। तनिष्क श्री ने पुलिस को आवेदन देकर यह भी कहा कि दोनों 18 की उम्र पार कर चुकी हैं। कानून है, दोनों साथ रह सकती हैं। तनिष्क श्री के परिवार वालाें ने श्रेया के घर वालों के खिलाफ अपहरण का झूठा मुकदमा तक करा दिया। तनिष्क ने पुलिस को यह सफाई भी दी थी कि दोनों अपनी मर्जी से साथ रहना चाहती हैं।
अब जानिए...
समलैंगिकता का इतिहास जानिए 
ऐसा नहीं है कि समलैंगिकता वर्तमान समय में शुरू हुई है। एक्सपर्ट इसका भी पुराना इतिहास बताते हैं। भारत में लंबे समय तक भले ही इसे अपराध की श्रेणी में रखा गया था, लेकिन खजुराहो की मूर्तियों को देखें तो पता चलता है कि सैकड़ों वर्षों पहले भी यह अस्तित्व में था। पौराणिक कथाओं और धर्म ग्रंथों में भी इसका उल्लेख मिलता है। महाभारत में शिखंडी के बारे में बताया जाता है कि उसका जन्म पुरुष के रूप में हुआ था, लेकिन वह स्त्री था।
एक कथा तो ये भी है कि इल नाम के एक राजा इला बन गए थे। कथा के अनुसार देवी सती ने एक वन को श्राप दिया था कि इस जंगल में जो भी पुरुष आएगा वह स्त्री बन जाएगा। इल राजा जब इला बन गए तो बुध उनपर मोहित हो गए और इन दोनों के संबंध से पुरुरवा का जन्म हुआ था। यह पुरुरवा चंद्र वंश के पहले राजा थे।
एक्सपर्ट का कहना है कि कथाएं कितनी भी रोचक हों, लेकिन यह स्पष्ट है कि समलैंगिकता की वर्तमान में उपज नहीं हुई, इसका इतिहास बहुत पुराना है। अब इसे स्वीकार करने और समाज को चुनौती देने की हिम्मत बढ़ी है। खुलकर लोग ऐसे रिश्तों में सामने आने लगे हैं।
कैसी होती है समलैंगिकों की फिजिकल और सेक्स लाइफ 
लड़की से लड़की की शादी के बाद उनकी फिजिकल और सेक्सुअल लाइफ को लेकर भास्कर ने ऐसे कुछ जोड़ों से बात की। हमारी बात समस्तीपुर की सुकला देवी से हुई। ऐसे जाेड़े की फिजिकल-सेक्सुअल लाइफ जानने के लिए सुकला से बेहतर कोई नहीं, क्योंकि वह खुद दो बच्चों की मां है। पति से कोई शिकायत नहीं, इसके बाद भी अपनी 18 साल की ननद सोनी से शादी की हैं।
सुकला बताती हैं कि वह अपनी ननद के साथ पति-पत्नी की तरह ही रहती हैं। वह खुद पैंट-शर्ट पहनती हैं, बाल भी लड़कों की तरह कटवा लिए हैं। ऐसा इसलिए कि सोनी को लड़कों वाला फील मिल सके। मर्दो की तरह वह काम करके जो भी पैसा कमाती थी वह सोनी के हाथ में दे देती थी। मतलब सोनी को घर चलाना होता और सुकला को बाहर का काम देखना होता है।
सुकला देवी का कहना है कि दोनों लड़की हैं, लेकिन दोनों को कभी किसी पुरुष की जरूरत महसूस नहीं हुई। दोनों आपस में पति-पत्नी की तरह संतुष्ट हैं। सुकला देवी ने तो ननद की खुशी के लिए सर्जरी से जेंडर चेंज कराने के लिए भी सोचा लेकिन सोनी ने मना कर दिया।
सुकला देवी का कहना है कि कई बार सोनी से पूछा भी, लेकिन उसने मना कर दिया। वह पूरी तरह से खुश है। जिस तरह से वह अपने पति प्रमोद के साथ पत्नी बनकर रहती थी, वैसे ही प्रमोद की बहन को पत्नी बनाकर रखती हैं। दोनों शादी करने के बाद साथ-साथ पति-पत्नी की तरह ही रहते हैं। एक दूसरे से वह पूरी तरह से खुश और संतुष्ट हैं।
क्या कहते हैं एक्सपर्ट
कानून से इनके लिए भी सामान्य लोगों की तरह स्वीकार्यता है। देश के 25 से अधिक देशों में समलैंगिक संबंधाें को लेकर कानूनी मान्यता है।
डॉ. बिंदा सिंह बताती हैं कि सोसाइटी में काफी बाध्यता है। ऐसे में अटेंशन और अट्रैक्शन ह्यूमन नेचर के कारण हो जाता है। यह स्वाभाविक प्रक्रिया में है, जो नजदीक होते हैं उनके तरफ झुकाव भी कुछ अधिक हो जाता है। फिल्मों का प्रभाव है, दुनिया में जो दिख रहा है वह भी प्रभावित कर रहा है। समाज में प्रतिबंध के कारण भी लोग अपने दुनिया में हो जाते हैं। कोविड के दौरान जब लोग घर अधिक समय तक रहे, लेकिन जब बाहर आए तो अट्रैक्शन बढ़ा। हालांकि यह मानव स्वभाव है, कानून भी मान्यता देता है। इस कारण से इसमें कहीं से कोई बड़ा मामला नहीं है।
समाज में यह सब काफी समय से होता आया है, ये कोई नई बात नहीं है। ये एक खास तरह का जुड़ाव है, जो बाकी लोगों से हटकर है।
ये एक ऐसी प्रक्रिया है, जो काफी समय से समाज में रहती आई है, लेकिन पहले लोग ऐसी चीजों को छिपाते और दबाते थे। अगर किसी के बारे में जानते थे तो दबी छिपी बाते होती थीं। अब लोग ज्यादा स्वतंत्र महसूस करते हैं। ऐसे लोगों को लगता है कि जाे कुछ भी है वह उसमें काफी सहज महसूस कर रहे हैं। अब लोग इसे खुलकर स्वीकार भी करने लगे हैं।
गार्जियंस समाज के लिए मान रहे बड़ी चुनौती
बिहार में बढ़ती घटनाएं गार्जियंस के लिए चुनौती हैं। ऐसे मुद्दों को लेकर जब गार्जियंस से बात की गई तो वह कानूनी मान्यता तो स्वीकार करते हैं, लेकिन ऐसे लोगों के भविष्य को लेकर थोड़े चिंतित हैं। कई गार्जियंस ने तो यहां तक कहा कि समाज में ऐसे रिवाज से अब बेटियों की सहेलियों पर भी नजर रखनी पड़ती है। पहले लड़कों को लेकर सोचना पड़ता था, लेकिन अब सहेलियों को लेकर भी गंभीर रहना पड़ता है।
हालांकि कुछ गार्जियंस का ये भी कहना है कि बेटे और बेटियों से खुलकर बातें करनी चाहिए। समाज में क्या हो रहा है, उन्हें इसकी जानकारी होनी चाहिए। फैसला बेटे और बेटियों पर छोड़ना चाहिए, क्योंकि हर किसी को स्वतंत्रता का अधिकार है। कुछ गार्जियंस कहते हैं कि लड़की और लड़की का प्यार तो समझ में आता है, क्योंकि यह एक प्रकार का अट्रैक्शन है। लेकिन दो लड़कियों की आपस में शादी शुदा जिंदगी को लेकर वह सहमत नहीं दिखे।
सामाजिक ताना और भविष्य का खतरा 
ऐसे जोड़ों के लिए सामाजिक ताना बड़ी चुनौती होती है। घर परिवार से लेकर समाज तक ताने देता है। हालांकि 2018 में समलैंगिकता कानून आने के बाद ऐसे जोड़ों को साथ साथ रहने में आजादी मिली है। कानून और जागरुकता के कारण ही शहरों की तरह अब ग्रामीण क्षेत्रों में भी लड़की को लड़की से प्यार हो रहा है। वह शादी के लिए साथ रहने को तैयार हो रही हैं। इसके लिए वह समाज और परिवार के तानों की भी चुनौती के लिए तैयार होती हैं।
बिहार में अधिकतर मामलों में यह सामने आया है कि वह बहुत मार्डन परिवारों से नहीं रही हैं। सामान्य और ग्रामीण क्षेत्र में रहने वाली लड़कियों ने आपस में शादीशुदा जिंदगी बिताने का फैसला लिया है। जिस परिवार की बेटियों में ऐसी स्थिति बनती है, उन्हें भी सामाजिक ताना झेलना पड़ता है। परिवार बाधा भी बनता है। पटना, समस्तीपुर और बक्सर की घटना में परिवार वालों ने भविष्य का खतरा बताकर विरोध भी किया था, लेकिन इसके बाद भी लड़कियों की पति-पत्नी की तरह साथ रहने की जिद बनी रही।
सामाजिक स्तर पर आज भी अपराध 
भारत में समलैंगिकता को भले ही वैध किया है, लेकिन आज भी बिहार जैसे राज्य में इसे सामाजिक स्तर पर अपराध ही माना जाता है। एक्सपर्ट का कहना है कि अक्सर देखा जाता है कि समलैंगिक संबंध बनाने वाले समाज से कटकर रहते हैं, क्योंकि उन्हें हीन भावना से देखा जाता है। ऐसे संबंध भले ही देश में गैरकानूनी नहीं हो लेकिन आम लोगों में इसे लेकर धारणा अलग अलग ही है।
एक्सपर्ट बताते हैं कि समलैंगिकता को समझने के लिए व्यक्ति को अपनी बुद्धि का दायरा बड़ा करना होगा। जब कानून ने मान्यता दी है तो समाज को भी मानना होगा।
समलैंगिक विवाह का सुशील मोदी ने किया था विरोध
बिहार के पूर्व उपमुख्यमंत्री और बीजेपी के राज्य सभा सांसद सुशील मोदी ने वर्ष 2022 में राज्य सभा में समलैंगिकों के विवाह का मामला उठाया था। उन्हाेंने राज्य सभा में समलैंगिकों के विवाह को कानूनी मान्यता देने के खिलाफ सवाल उठाया था।
सुशील मोदी ने राज्य सभा में कहा था कि समलैंगिक विवाह एक सामाजिक मुद्दा है, न्यायापालिका को इसकी वैधता पर फैसला नहीं करना चाहिए। इसके बजाए संसद और समाज में इस मुद्दे पर विचार विमर्श किया जाना चाहिए। विवाह एक ऐसा प्रावधान है जिसमें पुरुष और महिला दोनों एक साथ रहते हैं। वह बच्चे पैदा करके मानव श्रृंखला को आगे बढ़ाते हैं। सुशील मोदी ने तो इसे पूर्ण विनाश का कारण तक बता दिया था।
33 देशों में समलैंगिक विवाह की मंजूरी
अब तक दुनिया के 33 देशों में समलैंगिक शादी यानी सेम सेक्स मैरिज को मंजूरी दे दी है। एक्सपर्ट बताते हैं कि ज्यादातर देशों में अदालत के फैसले के बाद ही समलैंगिकों को इस तरह का अधिकार मिला है। समलैंगिक विवाह को मंजूरी देने वाला विश्व का पहला देश नीदरलैंड है। इसके अलावा ऑस्ट्रिया, ताइवान, कोलंबिया, अमेरिका, ब्राजील, फ्रांस, जर्मनी, ऑस्ट्रेलिया, कनाडा, क्यूबा, डेनमार्क, स्वीडन, दक्षिण अफ्रीका, माल्टा, फिनलैंड, ब्रिटेन जैसे देशों में भी समलैंगिक विवाह को कानूनी मंजूरी मिली हुई है।